На основу члана 102. став 3. и члана 104. став 3. Статута општине Бач („Службени лист општине Бач, број: 2/2019 и 38/2020), члана 15. Одлуке о општим актима општине Бач за које је обавезна јавна расправа при доношењу (Службени лист општине Бач, бр. 9/2019),

 Општинско веће општине Бач, на предлог Општинске управе Бач, на 59. седници одржаној дана 25. јануара 2022. године доноси

**ПРОГРАМ ЈАВНЕ РАСПРАВЕ**

**О ПЛАНУ РАЗВОЈА ОПШТИНЕ БАЧ ЗА ПЕРИОД 2022. – 2028. ГОДИНЕ**

1. У поступку припреме Плана развоја општине Бач за период од 2022. – 2028. године, Општинско веће општине Бач спроводи јавну расправу о Нацрту Плана развоја општине Бач за период од 2022. – 2028. године (у даљем тексту: Нацрт одлуке).
2. Нацрт Плана са образложењем саставни је део овог програма и јавно је објављен на званичној интернет страници општине www.bac.rs
3. Информације о члановима радних група које су радиле на припреми Нацрта плана развоја, односно Решење о формирању координационог тима и тематских група, објављено је у оквиру банера који се налази на званичној интернет страници општине, а који се односи на плански процес израде овог документа.
4. Извештај о спроводеним консултацијама у процесу израде Нацрта Плана јавно је објављен у оквиру банера за плански процес на нивоу општине.
5. Јавна расправа о Нацрту Плана одржаће се од 26.01.2022. до 14.02.2022. године.
6. Отворени састанак представника надлежних органа Општине, односно јавних служби са заинтересованим грађанима, представницима удружења грађана и средстава јавног информисања ће се одржати у Свечаној сали Општинске управе Бач дана 10.02.2022.године у 11:00 часова.
7. Програм јавне расправе о Нацрту Плана, са Нацртом Плана објављује се на званичној интернет страници општине Бач [www.bac.rs](http://www.bac.rs/)
8. Предлози, сугестије, иницијативе и коментари достављају се Општинској управи општине Бач путем електронске поште на e-mail адресу: jelena.kovacevic@bac.rs или поштом на адресу Општина Бач, Трг Др Зорaна Ђинђића 2, 21420 Бач, са напоменом: „За јавну расправу о Нацрту Плана развоја општине Бач за период 2022 – 2028. године ”.
9. По окончању јавне расправе Општинска управа ће анализирати све примедбе, предлоге и сугестије у јавној расправи и на основу тога сачинити извештај о спроведеној јавној расправи, исти доставити Општинском већу и у року од 7 дана од дана окончања јавне расправе исти објавити на интернет страници општине Бач.

**ОПШТИНСКО ВЕЋЕ ОПШТИНЕ БАЧ**

# Број: 020-3-38/2022-II

**Дана: 25. јануар 2022. године**

 Председавајући општинског већа

 Председник општине Бач

 Др Стева Панић, с.р.